Lachów Groń
Lachów Groń (ka Buciorysz) on mägi Poolas Karpaatides Żywieci Beskiidides Jałowieci ahelikus. Mäetipu kõrgus merepinnast on 1045 m. Põhja poole jääb Koszarawa küla, lõuna poole Bystra küla. Mäetipult avaneb ilus vaade. Kagus paistab Babia Góra massiiv Mała Babia Góra mäetipuga, kirdes Jałowieci mäetipp, lõunas Pilsko massiiv. Mäetipul ja selle ümber on Janoszkowa alpiaas. Selle idaosas on vana karjaseonn, kus saab vajaduse korral ööbida. Matkarada läheb Koszarawast mäetippu. Selle läbimiseks kulub kaks tundi. Rada läheb edasi Sucha Góra suunas (üks tund). Karjaseonn Lachów Grońi nõlval Vaade Lachów Grońilt Jałowiecile